Document ID: 31994D0652

KOMISSION PÄÄTÖS,
tehty 20 päivänä syyskuuta 1994,
elintarvikkeita koskevien kysymysten tieteellisessä tutkimisessa toteutettavaan jäsenvaltioiden yhteistyöhön liittyvästä luettelosta ja suoritettavien tehtävien jakamisesta (94/652/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon jäsenvaltioiden avusta komissiolle ja näiden yhteistyöstä elintarvikkeita koskevien kysymysten tieteellisessä tutkimisessa 25 päivänä helmikuuta 1993 annetun neuvoston direktiivin 93/5/ETY(1) ja erityisesti sen 3 artiklan,
sekä katsoo, että
direktiivissä 93/5/ETY säädetään jäsenvaltioiden avusta komissiolle ja näiden yhteistyöstä elintarvikkeita koskevien kysymysten tieteellisessä tutkimisessa; komission päätöksessä 94/458/EY(2) asetetaan elintarvikkeita koskevien kysymysten tieteellisessä tutkimisessa toteutettavan yhteistyön hallinnollinen johto,
direktiivin 93/5/ETY 3 artiklassa säädetään niiden tehtävien luettelon määrittelemisestä ja vähintäin puolivuosittain tapahtuvasta päivittämisestä, jotka suoritetaan tieteellisen yhteistyön ja tehtävien tärkeysjärjestyksen mukaisesti, sekä kyseisten tehtävien jakamisesta jäsenvaltioiden kesken,
olisi määriteltävä ja päivitettävä tehtävien luettelo ottaen huomioon kansanterveyden suojelemisen tarpeet yhteisössä ja yhteisön elintarvikealaa koskevan lainsäädännön vaatimukset,
tehtävät on jaettava erikoistuneen tieteellisen pätevyyden ja jäsenvaltioissa käytettävissä olevien voimavarojen mukaisesti ja erityisesti tieteelliseen yhteistyöhön osallistuville laitoksille, ja
tässä päätöksessä määrätyt toimenpiteet ovat pysyvän elintarvikekomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Jäsenvaltioiden elintarvikkeita koskevien kysymysten tieteellisessä tutkimisessa toteutettavaan yhteistyöhön liittyvien suoritettavien tehtävien luettelo sekä kyseisten tehtävien jako jäsenmaiden kesken vahvistetaan tämän päätöksen liitteessä.
2 artikla
Jäsenvaltioiden direktiivin 93/5/ETY 2 artiklan mukaisesti nimittämien viranomaisten tai järjestöjen on välittömästi lähetettävä komissiolle sen laitoksen nimi tai niiden laitosten nimet, joille ne ovat antaneet suoritettaviksi niille annetut, liitteessä luetellut tehtävät. Niiden on ilmoitettava välittömästi komissiolle kaikista muutoksista.
3 artikla
Jäsenvaltioiden direktiivin 93/5/ETY 2 artiklan mukaisesti nimittämien viranomaisten tai järjestöjen on lähetettävä komissiolle kertomus niille annettujen tehtävien edistymisestä viimeistään 1 päivänä tammikuuta 1995, ja myöhemmin puolivuosittain,
4 artikla
Tämä päätös on osoitettu kaikille jäsenvaltioille.
Tehty Brysselissä 20 päivänä syyskuuta 1994.

Labels: 5
7
0
12
18